Rykkinn og Gullhaug skolekorps.

Informasjon om deltagelse på vinterseminaret på Beitostølen for dere som er med for første gang.

Rykkinn og Gullhaug skolekorps pleier å ha ett seminar januar, som regel første helgen etter nyttår – i 2019 blir det 11. – 13. januar. Dette seminaret er starten på vårsesongen, og det legges vekt på mye musikk og mye sosialt, og moro. Målet er at den enkelte skal føle at man har blitt litt flinkere til å spille instrumentet og samspill med andre, og at man har hatt det morro sammen med korpset.

Alle korpsmedlemmer deltar på dette seminaret, rekrutter-, juniorer- og hovedkorps. Dette gjør at alle blir litt bedre kjent på tvers av aldersgruppene. Aldersspennet i korpset er 8 – 18 år. Rekrutt-, junior- og hovedkorps øver hver for seg slik at den enkelte får utvikle seg i forhold til sitt nivå. Det er dirigentene som er ansvarlig for det musikalske opplegget, og med seg har de noen instruktører som hjeper til.

Musikantene og ledsagere bor på hytter, 8 - 10 personer i hver hytte. Denne gangen blir det på Bergo hyttene som er like ved slalåmbakken. Musikantene deles i grupper som bor på samme hytte. Gruppene deles inn i forhold til kjønn og etter nogenlunde samme alder. Det er alltid en ledsager på hver hytte, for de yngste musikantene gjerne to ledsagere, som har ansvaret for musikantene som bor der, og passer på og hjelper til. Ledsagerne blir plukket ut blant foreldrene til musikantene, og det er fint hvis noen foreldre til rekruttene kan være med som ledsager, en kvinne og en mann. Korpset har utarbeidet en beskrivelse av ledsagernes gjøremål og ansvar, som ligger på hjemmesiden (<http://korpsetmitt.no/reglement-og-vedtekter/>). Det legges vekt på deltagernes sikkerhet.

Korpsmedlemmer og ledsagere som deltar kjører i felles buss til og fra Beitostølen. Turen tar ca. 3 1/2 timer, og vi har en 20 min. pause underveis på Valdresporten hvor vi kan spise litt (f.eks. matpakke eller kjøpe noe) og gå på do. (For å redusere/unngå bilsyke tillater vi ikke spise og drikke i bussen.)

Alle spiser frokost og lunch på hyttene. Hver hytte får utlevert brød, pålegg, melk og juice, som de serverer til måltidene selv. Lørdag kveld spiser alle sammen pizza fra Peppes Pizza, og etter dette er det en sosial sammenkomst for alle i Beitohallen (ved SAS Radisson Hotell).

Påmelding er nå avsluttet.

Betaling **til konto nr.: 0530.05.04878, merk: ”Beitostølen 2019 – «*musikantens navn*»”,
kr 800,- per musikant. Betalingsfrist var 15. desember 2018.**

Spørsmål til turer@korpsetmitt.no.